《午晴观孔雀》
宋代·袁说友

异雀逢人正美观，一鸣晴日傍栏干。
昂头未展云霄翼，掉尾先栏锦绣盘。
危坐我方诗兴切，薄寒谁伴酒肠宽。
世间最是羇怀恶，犹得亭花著意看。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。